ઇન્ટરનેશનલ ડેસ્કઃ ક્રૂડ ઓઇલની વધતી કિંમતો સામે સંઘર્ષ કરી રહેલી મોદી સરકારને અમેરિકા તરફથી રાહતના સમાચાર મળ્યા છે. અમેરિકાએ પ્રતિબંધો છતાં ભારતને ઇરાનથી ક્રૂડ ઓઇલની ખરીદીની મંજૂરી આપી છે. આ છૂટ આગામી વર્ષે મે મહિનાના પ્રથમ સપ્તાહ સુધી યથાવત રહેશે. આનાથી સરકારને પોતાના કાર્યકાળ સુધી ક્રૂડ ઓઇલના દબાણ સામે ડીલ કરવામાં મદદ મળશે. મોદી સરકારનો હાલનો કાર્યકાળ મે 2019માં સમાપ્ત થઇ રહ્યો છે. આ છૂટના કારણે ભારતની તરફથી ઇરાનને અનાજ, ફાર્મા પ્રોડક્ટ્સ અને ઓટો પાર્ટ્સની નિકાસ કરી શકાશે.